<classify> MTANDAO wa huduma ya maji wa Mamlaka ya Maji safi na Usafi wa Mazingira Babati BAWASA mkoani Manyara umeongeza wateja wa maji kutoka 6,684 Juni 2017 hadi wateja 7,890 Oktoba 2018.Ongezeko hilo la wateja limetokana na kuongezeka kwa uzalishaji maji kutoka wastani wa mita za ujazo 5,997 kwa siku kwa mwaka 20162017 hadi kufikia 7,160 kwa siku Juni 2018.Mkurugenzi Mtendaji wa BAWASA mkoani Manyara, Iddy Msuya alibainisha hayo katika taarifa fupi ya hali ya huduma ya maji katika mji wa Babati na miji mikuu ya wilaya mkoani Manyara.Alisema mafanikio hayo yamepatikana kutokana na kuwepo kwa vyanzo vya maji vya uhakika vya maji ya mtiririko kutoka Mlima Kwaraa na visima virefu 14 vilivyopo Bonde la Maisaka 5, eneo la Bagara Ziwani 4, Nakwa, Himiti, Kiongozi na Nangara Ziwani 2.Kwa mujibu Msuya, visima vyote vina uwezo wa kuzalisha mita za ujazo 10,500 kwa siku wakati mahitaji ya maji ni mita za ujazo 8,500 kwa siku kwa wakazi 110,000, kwa mujibu wa sensa ya taifa ya mwaka 2012.Hadi Oktoba 2018 wakazi wanaopata huduma ya majisafi ni 82,500 ambao ni sawa na asilimia 75 ya wakazi wote waishio Halmashauri ya Mji wa Babati, alisema. Msuya alifafanua kuwa mitambo ya mamlaka hiyo ina uwezo wa kuzalisha mita za ujazo 7,170 kwa siku katika miundombinu ya mabomba yenye urefu wa kilometa 223.4 pamoja na matangi 13 yenye mita za ujazo 1,315.Tunatarajia kuwaunganisha wateja 100 wengine wa eneo la Mrara na upotevu wa maji utapungua kutoka asilimia 40 ya sasa hadi kufikia asilimia 35 na kufanya saa za huduma ya maji kuimarika hadi kufikia saa 187 kwa siku, haya ni mafanikio tunajivunia, alisema.Alifafanua kuwa ubora wa maji yanayozalishwa kutoka kwenye vyanzo vya maji unaendelea kuboreshwa ili kufikia kiwango cha kitaifa na kimataifa ambapo imeanza kuboresha maabara yake kwa kununua vifaa vya kupima ubora wa maji.  <topic>: kitaifa 